proxectonos/corpus_dominio_legal_administrativo_tmp huggingface dataset:
DH. W36.53618. SOLICITUDE DA AXENCIA GALEGA DE INFRESTRUTURAS DE AUTORIZACIÓN OBRAS NA ZONA DE POLICÍA DO RÍO SECO, PARROQUIA DE VILADESUSO (SAN MIGUEL), CONCELLO DE OIA.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 29/07/2016)

A Axencia Galega de Infraestruturas solicita de Augas de Galicia co CIF: Q1500378C, a autorización de obras na estrada PO 522 pq.30+500, parroquia de Viladesuso (San Miguel), Concello de Oia (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53618 As obras solicitadas consisten nas correspondentes ao “Proxecto de Renovación da Obra de Drenaxe Transversal da Estrada PO-552” consistentes na demolición do pavimento da estrada e das canalizacións existentes, construción dun marco de formigón armado de sección 2,50 x 1,50 m e 30,73 ml de lonxitude, canle de saída de 2 m de anchura e 19,54 ml de lonxitude con balaustradas de protección peonil, balsa de retención de arrastres con escachado de pedra, e reposición do firme do pavimento e servizos afectados, no cruzamento do río Seco coa estrada PO-552, no PQ 30+500, na parroquia de Viladesuso, Concello de Oia. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de xuño de 2016.—O Xefe da Área de Autorizacións e Concesións, Voichita Mohan Chliah.
IN407A 2016/190-4. SOLICITUDE DE UTE RANDE DE AUTORIZACIÓN OBRA LMTS, CS PARA OBRAS NA PONTE DE RANDE (VILABOA E MOAÑA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 23/09/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 25 de agosto de 2016.—O Xefe Territorial, Ignacio Rial Santomé.
COBRANZA PADRÓN TAXA LIXO PRAZA 3T 2016
ADMINISTRACIÓN LOCAL — Municipal — Cambados (Recadación, 08/08/2016)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos o TAXA RECOLLIDA, TRATAMENTO E ELIMINACIÓN DE RESIDUOS SOLIDOS correspondentes a Remesa: LIXO PRAZA 3T 2016 e pertencentes ao período impositivo do ano 2016 o seguinte: Durante o prazo comprendido entre 19 de Agosto de 2016 ata o 20 de Outubro de 2016 ou inmediato hábil posterior se aqueles foran festivos), se procederá ó cobro en período voluntario da cota do Padrón citado. Forma de Pagamento: ABANCA - CAIXABANK - BANCO SABADELL Domiciliacións: Os contribuíntes poderán efectuar o pago a través dunha entidade bancaria. Para elo dirixirán comunicación escrita coa antelación suficiente. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia: O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción da recarga correspondente e demáis conceptos esixibles tal e como se fixan nos artigos 26, 28 e 161 da Lei 58/2003 Xeral Tributaria. Cambados, 28 de xullo de 2016.—A Alcaldesa, Fatima Abal Roma.
APROBACIÓN INICIAL NOVA ORDENANZA MUNICIPAL DE VENDA AMBULANTE OU NON SEDENTARIA
ADMINISTRACIÓN LOCAL — Municipal — Baiona (Ordenanzas e Regulamentos, 22/09/2016)

O Pleno desta corporación en sesión de data 1 de setembro de 2016 prestou aprobación inicial a nova Ordenanza municipal de venda ambulante ou non sedentaria do Concello de Baiona. O expediente sométese á exposición ó público na Secretaría do concello polo prazo de 30 días ós efectos de que os interesados presenten as reclamacións que consideren oportunas en cumprimento do disposto no artigo 49 da Lei 7/85, do 2 de abril de bases de réxime local. Baiona, a 2 de setembro de 2016.—O Alcalde, Ángel Rodal Almuíña.
MODIFICACIÓN DE CRÉDITO 11/16 POR SUPLEMENTO DE CRÉDITO 01/16
ADMINISTRACIÓN LOCAL — Municipal — Mos (Presupostos e cadros de persoal, 21/07/2016)

Aprobado polo Pleno deste Concello en sesión celebrada o 30.05.2016 o expediente de modificación de créditos núm.11/16, por suplemento e crédito extraordinario núm.01/16, e non téndose presentado reclamacións durante o prazo de exposición ao público, segundo o disposto nos artigos 177 e 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.3 e 38.2 do RD 500/1990, considérase definitivamente aprobado sendo o novo Orzamento Xeral por capítulos o seguinte: En contra da aprobación definitiva do citado expediente de modificación de crédito, os/as interesados/as, poderán interpoñer o recurso potestativo de reposición, ante o Pleno da Corporación no prazo dun mes a contar desde o día seguinte ó da publicación deste edicto, ó abeiro do establecido no artigo 116.1 da L. R. X. P. A. C.; ou ben directamente o recurso contencioso administrativo no prazo de dous meses contados a partir do día seguinte ó da súa publicación, ben ante o Xulgado do contencioso- administrativo de Pontevedra, ben ante o Xulgado da mesma orde xurisdicional da circunscrición na que teña o seu enderezo o interesado, á elección do demandante, conforme ó disposto no artigo 8.1 e 46.1 da Lei 29/88, do 13 de xuño, da xurisdición contencioso- administrativa. Con todo, o/a interesado/a tamén poderá interpoñer calquera outro recurso que estime axeitado ao Dereito. Mos, 07.07.2016.—A Alcaldesa, Nidia Arévalo Gómez.
DECLARACIÓN DESERTO SERVIZO DE DESBROCE DE CAMIÑOS PÚBLICOS
ADMINISTRACIÓN LOCAL — Municipal — Porriño, O (Contratos administrativos, 23/08/2016)

Por acordo da Xunta de Goberno Local de data 21.07.2016, procedeuse á declarar deserta a licitación para a prestación do servizo de desbroce de camiños publicos no termo municipal do Concello do Porriño, coas seguintes especificidades: a) Organismo: Concello do Porriño b) Dependencia tramitadora do expediente: Secretaría-Contratación c) Número de expediente: 26/16 a) Descripción do obxecto: prestación do servizo de desbroce de camiños publicos no termo municipal do Concello do Porriño a) Tramitación: Ordinaria. b) Procedemento: negociado sen publicidade a) Orzamento total: 72.500€ (IVE incluido) a) Declarado deserto, por acordo de Xunta de Goberno Local de data 21.07.2016, ao non concurrir ningunha entidade a presente licitación.www.contratosdegalicia.es O Porriño, 8 de agosto de 2016.—A Alcaldesa, Eva Garcia de la Torre.
EXPOSICIÓN PÚBLICA CONTA XERAL 2015
ADMINISTRACIÓN LOCAL — Municipal — Caldas de Reis (Presupostos e cadros de persoal, 12/09/2016)

Formada e rendida a Conta Xeral do Concello de Caldas de Reis correspondente ao exercizo 2015 e ditaminada pola Comisión Especial de Contas e Facenda o 1/09/2016, exponse ao público xunto co ditame da Comisión Especial de Contas e Facenda na Secretaría do Concello durante o prazo de quince días hábiles, que se contarán a partir do seguinte ao da publicación do presente anuncio no Boletín Oficial da Provincia de Pontevedra. Durante o devandito prazo e os oito días hábiles seguintes os interesados poderán presentar as reclamacións, reparos ou observacións que estimen pertinentes. En Caldas de Reis.—Documento asinado dixitalmente.
PAGAMENTO DO PREZO XUSTO POR IMPOSICIÓN DE SERVIDUMES DE PASO PARA INSTALACIÓNS ELÉCTRICAS NO CONCELLO DE SILLEDA, DO QUE TEN A CONDICIÓN DE BENEFICIARIA DA EXPROPIACIÓN A EMPRESA UNIÓN FENOSA DISTRIBUCIÓN, S. A.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 13/10/2016)

O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial de Pontevedra da Consellería de Economía, Emprego e Industria, os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 25 de Outubro de 2016, ás 10 horas, na casa do Concello de Silleda cómo lugar de convocatoria para o pagamento dos prezos xustos das fincas situadas nese concello. A este acto deberá concorrer o Maria Francisca Callizaya Mohamed Ali, o Secretario do concello, o representante desta xefatura territorial de Pontevedra e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Silleda para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.5 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, 5 de setembro de 2016.—O xefe territorial de Pontevedra (firma dixital), Aliona Lezcano Bouzagou.
SUBVENCIÓNS DIRIXIDAS AOS CONCELLOS DA PROVINCIA DE PONTEVEDRA DE MENOS DE 20.000 HABITANTES PARA O FOMENTO DA IGUALDADE DEOPORTUNIDADES E A PREVENCIÓN DA VIOLENCIA DE XÉNERO PARA O ANO 2016
ADMINISTRACIÓN LOCAL — Provincial — Deputación Provincial (Subvencións, 23/05/2016)

En conformidade co previsto nos artigos 17.3. b e 20.8. a da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (http://www.pap. minhap. gob. es/bdnstrans/index): Os concellos da provincia de Pontevedra de menos de 20.000 habitantes. Subvencións dirixidas aos concellos de menos de 20.000 habitantes da provincia de Pontevedra que desenvolvan proxectos, programas e actividades para a igualdade entre mulleres e homes e a loita contra a violencia machista durante o ano 2016. Bases de subvencións aprobadas por acordo da Xunta de Goberno da Deputación de Pontevedra do 6 de maio; Bases de execución do Orzamento provincial para o ano 2016; Lei 38/2003, xeral de subvencións; R. d. 887/2006, polo que se aproba o Regulamento da Lei xeral de subvencións, e demais lexislación aplicable. Cento cincuenta mil (150.000,00) euros. A contía máxima da subvención para cada concello non poderá exceder os seis mil (6.000,00) euros. Trinta (30) días naturais, contados a partir do día da publicación do extracto da convocatoria no Boletín Oficial da Provincia de Pontevedra (BOPPO). Pontevedra, a 13/05/2016.—A Presidenta, M.ª Del Carmen Silva Rego.
CONVOCATORIA DE AXUDAS AS ASOCIACIÓNS E ENTIDADES SEN ÁNIMO DE LUCRO QUE DESENVOLVAN ACCIÓNS NO CONCELLO DE RIBADUMIA
ADMINISTRACIÓN LOCAL — Municipal — Ribadumia (Subvencións, 24/05/2016)

Téndose acordado polo Pleno Municipal en sesión ordinaria celebrada con data 03 de marzo de 2016, a aprobación das bases e criterios de distribución para a concesión de Subvencións Municipais a Asociacións e Entidades sen ánimo de lucro que desenvolvan accións no Concello de Ribadumia, procedese a convocatoria de devanditas axudas para o ano 2016. Poderán ser beneficiarios as asociacións, clubs e fundacións validamente constituídas sen fin de lucro que teñan o seu domicilio ne Ribadumia e realicen actividades de interese municipal, se atopen inscritas no correspondente rexistro municipal e cumpran os demais requisitos establecidos na base 2ª. As actividades subvencionables serán desenvolvidas en materias de cultura e formación, deportes, acción social, comercio e actividades sectoriais, segundo o establecido na base 3ª. As solicitudes, coa documentación establecida na base 6ª, poderán presentarse no Rexistro Xeral do Concello, ou en calquera das formas previstas no art.38.4 da lei 30/92 de Réxime Xurídico das Administracións Públicas e do procedemento administrativo común, durante o prazo de sesenta días naturais seguintes, contados a partires da publicación do presente anuncio. Ribadumia, a 6 de maio de 2016.—O Alcalde Presidente, David J. Castro Mougán.
DELEGACIÓN FUNCIÓNS ALCALDÍA
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 28/01/2016)

Por Resolución de Alcaldía n.º 46/2016 de data 21-01-2016 aprobouse a Delegación de Funcións da Alcaldía na 1ª Teniente de Alcalde, Concepción Campos Fernández, para o periodo do 25 ao 26 de xaneiro de 2016, por viaxe particular. O que se publica, aos efectos oportunos, de acordo co previsto no artigo 44.2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais Cuntis, a 21 de xaneiro de 2016.—O Alcalde, Manuel Campos Velay.
APROBACIÓN INICIAL POLO PLENO DO ORZAMENTO PARA O ANO 2016
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 06/09/2016)

O Pleno da Corporación, na sesión celebrada o día un de setembro de mil dezaseis, aprobou con carácter provisional o Orzamento xeral do Concello para o exercizo 2016, de conformidade co disposto nos artigos 169 do R. D. L.2/2004, Texto Refundido da Lei reguladora das Facendas Locais, artigos 20 do R. D. 500/90, de 20 de abril, o devandito expediente exponse ó público durante un prazo de quince días hábiles, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examina-lo expediente e presentar reclamacións ante o Pleno, segundo establece o artigo 169 do citado R. D. L.2/2004. O orzamento considerarase definitivamente aprobado se no período de exposición ó público non se presentan reclamacións. No caso contrario, o Pleno disporá dun mes para resolvelas, que se contará a partires do día seguinte á finalización do prazo de exposición. En Salvaterra de Miño, a 1 de setembro de 2016.—O Alcalde, Arturo Grandal Vaqueiro.
DH. W36.54420. SOLICITUDE DO CONCELLO DE MARÍN DE AUTORIZACIÓN OBRAS PARA MELLORA HIDRÁULICA DO RÍO LAMEIRA, NO NÚCLEO URBÁN DO CONCELLO DE MARÍN
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 19/10/2016)

As obras solicitadas consisten na mellora hidráulica do río Lameira nun treito de 172 m de lonxitude no núcleo urbano de Marín, entre os puntos de coordenadas UTM: x:524.506, 097 y:4.692.834, 059 e x:524.394, 456 y:4.692.941, 091. Dita mellora realizarase mediante o aumento da sección hidráulica do río: nun primeiro treito de 134 metros, escavarase a marxe esquerda nun ancho de 6 m e unha profundidade de 0,75 m e protexerase cun entramado de marcos, e no resto ampliarase o leito entre 2,00 e 4,00 m O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 15 de setembro de 2016.—O xefe da Área de Autorizacións e Concesións, Fana Moreno de la Santa Moukadem.
PADRÓN AUGA 3º TRIMESTRE 2016
ADMINISTRACIÓN LOCAL — Municipal — Cangas (Outros documentos, notificacións e informacións públicas, 10/11/2016)

A ALCALDÍA-PRESIDENCIA, mediante Resolución de data 10/10/2016, “ (…) Con data 07/10/2016 (nº de rexistro de entrada neste Concello 13771) a UTE Gestión Cangas presenta copia do padrón do terceiro trimestre de 2016. No exercicio das competencias atribuídas polo artigo 21.1. f) da Lei 7/1985, de 2 de abril, reguladora das bases de réxime local, Primeiro.— Aprobar o padrón fiscal correspondente ao 3º TRIMESTRE do ano 2016 polo concepto tributario de auga, saneamento e depuración co seguinte detalle: Segundo.— Someter o padrón correspondente ao 3º trimestre de 2016 á exposición pública mediante anuncio publicado no Taboleiro de Anuncios do Concello de Cangas e no Boletín Oficial da Provincia de Pontevedra, durante o prazo de quince días hábiles, contados a partir do día seguinte ao da publicación do anuncio no Boletín Oficial da Provincia, nas dependencias da Tesourería municipal, os días laborais en horario de atención ao público. Terceiro.— Facer constar que a expresada publicación produce efectos de notificación colectiva das liquidacións das cotas consignadas no padrón nos termos establecidos no artigo 102.3 da Lei 58/2003, de 17 de decembro, Xeral Tributaria Cuarto.— Contra as liquidacións incorporadas ao Padrón, poderá interporse polos interesados o recurso de reposición a que se refire o artigo 14.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O prazo para interpor o recurso será o de un mes a contar dende o día seguinte a aquel da finalización do prazo de exposición pública do correspondente padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Todo elo, sen prexuízo de que os interesados poidan utilizar calquera outro medio impugnatorio que consideren convinte ao seu dereito. Quinto.— De conformidade co artigo 62.3 da Lei 58/2003, de 17 de decembro, Xeral Tributaria, e co artigo 24 do real Decreto 939/2005, de 29 de xullo, polo que se aproba o Regulamento Xeral de Recadación, establécese como período de cobranza do citado padrón dende o día 1 de decembro de 2016 ata o 1 de febreiro de 2017. O pago poderase realizar mediante domiciliación bancaria ou nas oficinas da concesionaria. Sexto.— O vencemento do prazo de ingreso en período voluntario sen ter satisfeito a débeda determinará o inicio do período executivo e a exacción da débeda polo procedemento de apremio, devengándose os recargos do período executivo, os xuros por mora e as costas que correspondan. “ Cangas, 10 de outubro de 2016.—O Alcalde, Xose Manuel Pazos Varela.
LICITACIÓN SERVIZO MANTEMENTO DO EXOTARIUM E BOLBORETARIO
ADMINISTRACIÓN LOCAL — Municipal — Vigo (Contratos administrativos, 28/12/2016)

1. Entidade que adxudica: organismo: Concello de Vigo. Dependencia: Servizo de Vigozoo. Nº expediente: 7172-612.2. Obxecto do contrato: descrición: a prestación do servizo de mantemento integral das instalacións de exotarium e bolboretario nas instalacións de VigoZoo. Lugar de execución: Vigo. Prazo de execución: tres anos. Prórroga: Si, dúas prórrogas dun ano de duración cada unha.3. Tramitación e procedemento. Tramitación: Ordinaria. Procedemento: Aberto.4. Presuposto base: 100.440.- €. (sen IVE) IVE: 21.092,40 €. 5. Garantías esixidas. a) Provisional: non se esixe. b) Complementaria: non. c) Definitiva: 5% do prezo de adxudicación do contrato exluído o IVE.6. Obtención da documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións.7. Requisitos específicos do contratista: a) Solvencia económica e financeira: Declaración do volume anual de negocio. Considerarase con solvencia económica e financeira aos licitadores que no conxunto dos últimos tres anos teñan un volume de facturación que sexa igual ou superior ao prezo do contrato. b) Solvencia técnica e profesional: Unha relación dos principais servizos ou traballos, de igual ou similar natureza que os que constitúan o obxecto do contrato, realizados nos últimos cinco anos que inclúa importe, datas e destinatario, público ou privado. Considerarase acreditada a solvencia se nalgún dos últimos cinco anos acredita servizos ou traballos por importe igual ou superior a unha anualidade media do prezo do contrato. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario.8. Presentación de Ofertas: Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida nas cláusulas 12 e 13 do prego de condicións administrativas e no punto 7 das FEC. Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e conómica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Outras informacións: 11. Páxina web para obtención de información: www.vigo.org Vigo, 20 de decembro de 2016.—O Concelleiro delegado de Contratación, P. D. (Decreto 19-06-2015 e Acordo 19-06-2015), David Regades Fernández.
DH. W36.54450. SOLICITUDE DE Mª TERESA RIVAS CANCELA DE AUTORI-ZACIÓN OBRAS NA ZONA DE POLICÍA DO REGATO TRIBUTARIO DO RÍODAS LAMAS, NO LUGAR DE MIXERELA-CANCELA (VALIÑAS), CONCELLO DE BARRO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 23/09/2016)

Dona Ana Maria Reyes Rigote Walters solicita de Augas de Galicia co CIF: Q1500378C, a autorización de obras no lugar de Mixerela-Cancela, parroquia de Valiñas (Santo André), Concello de Barro (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54450. As obras solicitadas consisten no recheo e nivelación de parcela 581 do polígono 504, con aporte de concha de mexilón, e máis material axeitado a unha distancia mínima de 5 m do regato tributario do río das Lamas, nunha superficie de 8.000 m2 cunha altura máxima e media do recheo de 50 e 20 cm, no lugar de Mixerela-Cancela, parroquia de Valiñas, Barro (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 25 de agosto de 2016.—O Xefe da Área de Autorizacións e Concesións, Jorge Cristobal Supervielle Del Vals.
DH. A36.42881, NOVACIÓN DE CONCESIÓN OUTORGADA Á COMUNIDADE DE USUARIOS DE FONTE VIEITA, NO CONCELLO DE BUEU (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIOE INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 15/03/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 29 de febreiro de 2016 e como resultado do expediente incoado ó efecto, outorgóuselle á Comunidade de Usuarios de Fonte Vieita a oportuna novación da concesión para o aproveitamento de 4292,4 m3 anuais de auga que procede dun manancial situado no monte de Meiro, na parroquia de Bueu (San Martiño), no concello de Bueu (Pontevedra), con destino a uso doméstico. Número Expte.: DH. A36.42881 Santiago de Compostela, a 29 de febreiro de 2016.—A Xefa do Servizo de Tramitación Técnico-Administrativa do Dominio Público Hidráulico, Charlotte Ann Shan Shan Chouchouh Sologaistua.
DH. W36.52081. SOLICITUDE DE FERNANDO BEIRO FILGUEIRA DEAUTORIZACIÓN DE OBRAS RECONSTRUCIÓN MURO DE CONTENCIÓN NA MARXE ESQUERDA DO ARROIO CANCELA, NO LUGAR DO MUÍÑO, PARROQUIA E CONCELLO DE POIO
XUNTA DE GALICIA — CONSELLERIA DE MEDIO AMBIENTE, TERRITORIOE INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 15/03/2016)

Don Francisco Wichmann De Marti solicita de Augas de Galicia co CIF: Q1500378C, a autorización de obras no lugar do Muíño, parroquia de Poio (San Xoán), Concello de Poio (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52081 As obras solicitadas consisten na reconstrución de muro de contención de terras en 25 m de lonxitude con alturas entre 1,80 m e 2,20 m na marxe esquerda do arroio Cancela na parcela de referencia 6396311NG2969N0001QH con mampostes de pedra, na rúa O Muíño, 28 Poio (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 29 de febreiro de 2016.—O Xefe da Área de Autorizacións e Concesións, Gloria Nancy Celadilla Terrero.
DH. A36.43697. CONCESIÓN Á COMUNIDADE DE REGANTES OS CARBALLOS DA LADEIRA DUN CAUDAL DE AUGA NO CONCELLO DE CUNTIS (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 12/01/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 15 de decembro de 2015 e como resultado do expediente incoado ó efecto, outorgóuselle á Comunidade de Regantes Os Carballos da Ladeira unha concesión de 10.800 m3 anuais de auga que procede dun manancial situado no monte de Couselo, na parroquia de Couselo (San Miguel), no concello de Cuntis (Pontevedra), con destino a rega de parcelas. Número Expte.: DH. A36.43697 Santiago de Compostela, a 15 de decembro de 2015.—A Xefa do Servizo de Tramitación Técnico-Administrativa do Dominio Público Hidráulico, Apollonia Maria Sara Gloria Sobota Galmes.
EXPOSICIÓN Ó PÚBLICO DA CONTA XERAL DO EXERCICIO 2015.
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 04/08/2016)

Formulada e rendida a Conta Xeral do Concello de Vilagarcía de Arousa correspondente o exercicio orzamentario 2015, na que se integra a Conta Xeral do O. O. A. A. Fundación Pública de Servicios Deportivos Municipais do ano 2015, informada pola Comisión Especial de Contas de data 26 de xullo de 2016, exponse ó público xunto cos documentos que a xustifican, na Intervención deste Concello, polo período de quince días hábiles, contados a partir do seguinte ó da inserción do presente edicto no Boletín Oficial da Provincia. Durante dito prazo e oito días máis os interesados lexítimos poderan examinala e formular por escrito, os reparos e observacións que coiden pertinentes, de conformidade co disposto no artigo 212 do R. D. L 2/2004 de 5 de marzo polo que se aproba o Texto Refundido da Lei Reguladora das Facendas Locais. Vilagarcía de Arousa, 29 de xullo de 2016.—O Alcalde, Alberto Varela Paz.
DELEGACIÓN DE COMPETENCIAS DO ALCALDE, DO 31/10/2016 AO 02/11/2016
ADMINISTRACIÓN LOCAL — Municipal — Poio (Outros documentos, notificacións e informacións públicas, 09/11/2016)

Co motivo da miña ausencia do termo municipal de Poio o período comprendido entre o 31/10/2016 e o 02/11/2016 (ambos inclusive) por motivos persoais, ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (artigos 21 da Lei 7/1985, do 2 de abril, RD 781/1986 e artigo 41 RD 2568/1986 e artigo 61 da Lei 5/1997) Primeiro.— Delegar a totalidade das miñas funcións na primeira Tenente de Alcalde DªCenelia Cachazo Rivelles no período comprendido entre o 31/10/2016 e 02/11/2016 (ambos inclusive) Segundo.— O presente decreto producirá efectos desde o día seguinte ao da súa sinatura sen prexuízo da preceptiva publicación no Boletín Oficial da Provincia, debendo ser notificada á interesada para os efectos da súa aceptación e dar conta ao pleno na primeira sesión que realice. Mándao e asínao o Sr. Alcalde en Poio a vinte e sete de outubro de dous mil dezaseis, do que eu Secretaria acctal dou fe. O Alcalde, Luciano Sobral Fernández.—A Secretaria xeral, Paula E. Ramos Díaz.
CONTRATACIÓN SERVIZO MANTEMENTO APLICACIÓNS INFORMÁTICAS (EXPTE.7760-113)
ADMINISTRACIÓN LOCAL — Municipal — Vigo (Contratos administrativos, 08/06/2016)

Organismo: Concello de Vigo. Dependencia: Administración Electrónica. Nº expediente: 7760-113. Descrición: o mantemento e desenvolvemento evolutivo dos diversos sistemas de información, enumerados na cláusula 2 do prego de prescricións técnicas, relacionados coas funcións propias desta administración, cuxo código fonte é propiedade do Concello de Vigo. Lugar de execución: Vigo. Prazo de execución: os exercicios económicos 2016 e 2017, debendo rematar o contrato o día 31 de decembro de 2017. Tramitación: Ordinaria. Procedemento: Aberto.139.000.- euros (IVE engadido). Non se esixe.www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata o día de finalización do prazo de presentación de proposicións. a) Documentos acreditativos da solvencia económica e financeira: Declaración do volume anual de negocio. Considerarase con solvencia económica e financeira ós licitadores que no conxunto dos últimos tres anos teñan un volume de facturación que sexa igual ou superior ó prezo do contrato. b) Documentos acreditativos da solvencia técnica e profesional: Unha relación dos principais servizos ou traballos, de igual ou similar natureza que os que constitúan ó obxecto do contrato, realizados nos últimos cinco anos que inclúa importe, datas e o destinatario, público ou privado, dos mesmos. Considerarase acreditada a solvencia se nalgún dos últimos cinco anos acredita servizos ou traballos por importe igual ou superior á unha anualidade media do prezo do contrato. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario. Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida nas cláusula 12 e 13 do prego de condicións administrativas. Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións. Entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.www.vigo.org Vigo, 26 de maio de 2016.—O concelleiro delegado de Contratación, P. D. (Decreto 19.6.2015 e Acordo 19.6.2015), David Regades Fernández.
IN407A 2015/119-4. CONCESIÓN A HIDROELÉCTRICA DO ARNEGO, S. L. DE AUTORIZACIÓN AMPLIACIÓN DE POTENCIA CT VENTOSA (AGOLADA)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 29/03/2016)

Resolución do 22 de xaneiro de 2016 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de AGOLADA (expediente IN407A 2015/119-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 22 de xaneiro de 2016.—O xefe territorial, Ignacio Rial Santomé.
APROBACIÓN INICIAL DO PROXECTO DE URBANIZACIÓN DO PLAN ESPECIAL DE DOTACIÓNS PARA UN CENTRO DOCENTE DE ENSINO SECUNDARIO DO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Urbanismo e Patrimonio, 15/03/2016)

A Xunta de Goberno Local do Concello de Soutomaior, en sesión de data 25 de febreiro de 2016, aprobou inicialmente o “Proxecto de Urbanización do Plan Especial de Dotacións para un Centro Docente de Ensino Secundario do Concello de Soutomaior”, redactado en febreiro de 2016 pola empresa ARQYUR SL. De conformidade co previsto no artigo 110.4º da Lei 9/2002, de ordenación urbanística e protección do medio rural de Galicia, sométese a información pública o referido proxecto, polo prazo de vinte días, contados a partir da publicación deste anuncio no BOP. Calquera persoa interesada poderá examinar a documentación inicialmente aprobada e formular as alegacións que estime pertinentes. Soutomaior, 7 de marzo de 2016.—O Alcalde.
ADXUDICACIÓN DA EXPLOTACIÓN DURANTE A FESTA DO MARISCO DOS POSTOS DE PROMOCIÓN E VENDA
ADMINISTRACIÓN LOCAL — Municipal — Grove, O (Contratos administrativos, 22/06/2016)

Datos xerais e datos para obtención da información: 25 por cento da facturación. Provisional: Non se esixe. Definitiva: 5 por cento do importe da adxudicación. Máximo 600 euros, por conta do contratista, a prorrata entre os adxudicatarios. O Grove, a 6 de xuño de 2016.—O Alcalde, José A. Cacabelos Rico.
CONTA XERAL DO CONCELLO DE VIGO E OS SEUS ORGANISMOS AUTÓNOMOS CORRESPONDENTE AO EXERCICIO DO 2015
ADMINISTRACIÓN LOCAL — Municipal — Vigo (Presupostos e cadros de persoal, 06/06/2016)

Formulada a Conta Xeral do Concello de Vigo, conformada pola conta da Entidade Local e os seus Orgamismos Autónomos Administrativos: Instituto Municipal dos Deportes, Parque das Ciencias Vigo Zoo, Escola Municipal de Artes e Oficios e Xerencia Municipal de Urbanismo, correspondente ao ano 2015, rendida por Resolución da Alcaldía Presidencia de data 11 de maio e ditaminada pola Comisión Especial de Contas en sesión celebrada o 27 de maio de 2016, exponse ao público cos documentos que a xustifican, por un espazo de quince días hábiles, contados a partires do seguinte ao da inserción do presente edito no Boletín Oficial da Provincia de Pontevedra, ao obxecto de que os interesados lexítimos poidan examiar a documentación e formular reclamacións, reparos ou observacións que estimen pertinentes durante o devandito prazo de exposición e os oito días seguintes, conforme ao que se preceptúa no artigo 212.3 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo En Vigo, a 31 de maio de 2016.—O Alcalde – Presidente, Abel R. Caballero Álvarez.
IN407A 2015/176-4. AUTORIZACIÓN A UNIÓN FENOSA DISTRIBUCIÓN, S. A. DE RETRANQUEO PROVISIONAL LIÑAS BAL701-02-03-04-05 E 07 CONTORNO SUBESTACIÓN BALAIDOS, NO CONCELLO DE VIGO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 14/01/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial RESOLVE: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 3 de decembro de 2015—O Xefe Territorial, Ignacio Rial Santomé.
DH. W36.52079. SOLICITUDE DO CONCELLO DE MARÍN DE AUTORIZACIÓNDE OBRAS DE SUBSTITUCIÓN DA PONTE SITUADA SOBRE O RÍO LAMEIRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 26/04/2016)

O Concello de Marín solicita de Augas de Galicia co CIF: Q1500378C, a autorización de obras no lugar de Ponte Zapal, Concello de Marín (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52079 As obras solicitadas consisten na substitución de ponte situada sobre o río Lameira e urbanización da rúa Ponte Zapal. A nova ponte, de 6,00m de ancho e 11,25 m de lonxitudes de viga, terá una luz libre de 10,45 m. O centro da mesma é o punto de coordenadas UTM X:524.222, Y:4.693.046 (ETR589; fuso 29). A actuación inclúe a mellora das redes de saneamento, abastecemento e alumeado, así como a pavimentación da zona nunha superficie de 200 m2. Nas inmediacións da ponte rexenerarase a ribeira mediante a colocación de coieira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 23 de marzo de 2016.—O Xefe da Área de Autorizacións e Concesións, Alex Sebastian Ahmed Amin Carin Oulad.
SUBVENCIÓNS CONCEDIDAS POLO SERVICIO DE COHESIÓN SOCIAL E XUVENTUDE NO MES DE NOVEMBRO DE 2016
ADMINISTRACIÓN LOCAL — Provincial — Deputación Provincial (Subvencións, 21/12/2016)

En conformidade co establecido no artigo 18 da Lei 38/2003, de 17 de novembro, xeral de subvencións e na base 25.16 do Orzamento provincial para o ano 2016, publícanse as subvencións concedidas no mes de novembro de 2016 polo Servizo de Cohesión Social e Xuventude da Deputación de Pontevedra. En Pontevedra, a 13 de novembro de 2016.— A deputada, Diana Luz Embarek Garcia Moreno.— O secretario, Carlos Cuadrado Romay.
CONTRATACIÓN POR PROCEDEMENTO ABERTO DO ACORDO MARCO PARA A CONSULTORÍA E ASISTENCIA TÉCNICA RELATIVAS Ó ASESORAMENTO E ORGANIZACIÓN E DETERMINADOS TRABALLOS PARA O DESENVOLVEMENTO DE FUNCIÓNS PÚBLICAS DE XESTIÓN CATASTRAL
ADMINISTRACIÓN LOCAL — Provincial — Deputación Provincial (Contratos administrativos, 23/11/2016)

A Xunta de Goberno, na sesión do 4 de novembro de 2016, aprobou o expediente de contratación do dito anuncio, coas seguintes especificacións: Os criterios non avaliables mediante fórmulas valoraranse cun máximo de 50 puntos, de conformidade co seguinte: Memoria técnica dos traballos (50 puntos) Os criterios avaliables mediante fórmulas valoraranse cun máximo de 50 puntos. Para a valoración deste criterio, aplicarase a cada un dos prezos unitarios ofertado, a fórmula establecida para a súa valoración, en función da puntuación máxima asinada a cada un dos servizos, segundo o cadro que se detalla no prego de claúsulas administrativas. Para os 2 anos de duración do contrato Prezo sen IVE 991.200,00 € IVE(21%). 208.152,00 € Total IVE incluído 1.199.352,00 € Serán por conta da empresa adxudicataria. As especificadas nos pregos de cláusulas administrativas particulares e técnicas. Os citados pregos estarán a disposición dos licitadores no perfil de contratante da Deputación de Pontevedra, integrado na Plataforma de contratación do Sector Público. Pontevedra, a 10 de novembro de 2016.—O Deputado delegado.—O Secretario.
APROBACIÓN SUPLEMENTO DE CRÉDITO
ADMINISTRACIÓN LOCAL — Municipal — Crecente (Presupostos e cadros de persoal, 05/08/2016)

O Pleno do Concello en sesión ordinaria de data 29 de xullo de 2016, aprobou inicialmente o expediente de suplemento de crédito número 01 de 2016 por importe de 13.124,20 euros. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. Crecente, 29 de xullo de 2016.—O Alcalde, Julio C. García-Luengo Pérez.
DH. A36.17649, CONCESIÓN DUN CAUDAL DE AUGA A FERMINA AMOEDO PÉREZ E A NICANOR OCAMPO CIMA, NO CONCELLO DE SOUTOMAIOR (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 17/06/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de xuño de 2016 e como resultado do expediente incoado ó efecto, outorgóuselle a Celerino Milicua El Karroumi e a Nicanor Ocampo Cima unha concesión de 1655,14 m3 anuais de auga que procede dun manancial situado no lugar de Alxán-Trobal, na parroquia de Soutomaior (San Salvador), no concello de Soutomaior (Pontevedra), con destino a uso doméstico e rega. Número Expte.: DH. A36.17649 Santiago de Compostela, a 1 de xuño de 2016.—A xefa do Servizo de Tramitación Técnico-Administrativa do Dominio Público Hidráulico, Salvacion El Andaloussi Lazizi.
APROBACIÓN DEFINITIVA DO PROXECTO DE URBANIZACIÓN DA OBRA DE RECONSTRUCCIÓN DE PONTE E URBANIZACIÓN DA RÚA PONTE ZAPAL, MARÍN
ADMINISTRACIÓN LOCAL — Municipal — Marín (Outros documentos, notificacións e informacións públicas, 21/07/2016)

De acordo co establecido no artigo 96.3 da Lei 2/2016, de 10 de febreiro, do solo de Galicia, mediante acordo da Xunta de Goberno Local, de data 6 de xullo de 2016, adoptado no exercicio das facultades delegada pola Alcaldía, aprobouse definitivamente o Proxecto de Urbanización, redactado polo enxeñeiro de camiños, canles e portos D. Angel Colsa Lloreda, para a execución da obra de “RECONSTRUCIÓN DE PONTE E URBANIZACIÓN DA RÚA PONTE ZAPAL. Marín”, que foi aprobado inicialmente por acordo da Xunta de Goberno Local, de data 18 de maio de 2016, e sometido ao trámite de información pública, por prazo de un mes, a contar desde o día seguinte ao de publicación do correspondente anuncio no Boletín Oficial da Provincia de Pontevedra nº. 102, de data 30 de maio de 2016, e no xornal “Diario de Pontevedra” de data 20 de maio de 2016, sen que durante o devandito periodo de información pública se houbesen presentado alegacións. Contra o citado acordo poderá interpoñerse, potestativamente, recurso de reposición no prazo dun mes, ante a Alcaldía ou, directamente, recurso contencioso-administrativo no prazo de dous meses, contados desde o día seguinte ao da súa publicación, ante o Xulgado do Contencioso-Administrativo de Pontevedra. No entanto, poderase exercitarse, no seu caso, calquera outro recurso que se estime procedente. Marín, a 7 de xullo de 2016.—A Alcaldesa de Marín, Witold Voss Sillagana.